

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број 06-2/65-25

23. мај 2025. године

Б е о г р а д

**ОБАВЕШТЕЊЕ**

Двадесет четврта седница Одбора за спољне послове сазвана за уторак, 27. мај 2025. године биће **затворена за јавност.**

С обзиром на то да је за наведену седницу Министарство спољних послова доставило Тезе за завршни састанак амбасадора пред одлазак на дипломатску дужност које имају одређен степен тајности, седница ће бити одржана у складу са тачком 21. Одлуке о поступању са тајним подацима (21 Број 02-2285/14) коју је донео Одбор за административно-буџетска и мандатно-имунитетска питања и којим је прописано да се тајни податак може разматрати само на седници Народне скупштине, односно њеног радног тела која је затворена за јавност.

ПРЕДСЕДНИК ОДБОРА

Марина Рагуш, с.р.

РЕПУБЛИКА СРБИЈА

НАРОДНА СКУПШТИНА

Одбор за спољне послове

06 Број 06-2/65-25

23. мај 2025. године

Б е о г р а д

На основу члана 70. став 1. алинеја прва Пословника Народне скупштине

С А З И В А М

**24**. СЕДНИЦУ ОДБОРА ЗА СПОЉНЕ ПОСЛОВЕ

ЗА **УТОРАК, 27. МАЈ 2025**. ГОДИНЕ,

СА ПОЧЕТКОМ У **11,00** ЧАСОВА

За ову седницу предлажем следећи

**Д н е в н и р е д**

- Усвајање записника са 23. седнице Одбора за спољне послове

1. **Разговор са новоименованим амбасадором Републике Србије Ивом Војводићем у Републици Словенији, пре одласка на дипломатску дужност**
2. **Иницијативе за посете**
   1. Позив за учешће на Политичком парламентарном дијалогу о климатским акцијама и праведној транзицији, у Панама Ситију, Панама, 4-5. јуна 2025. године;
   2. Позив за учешће на Фестивалу фолклора „Бројаница“, у Тренту, Италија, 19-23. јуна 2025. године;
   3. Позив за учешће на састанку председавајућих Конференције одбора за европске послове парламената држава чланица ЕУ (КОСАК), у Копенхагену, 3-4. јула 2025. године;
3. **Редовне активности сталних делегација**
   1. Учешће на 20. Форуму за интернет управу УН, у Лилестрому, Норвешка, 23-24. јуна 2025. године;
4. **Реализовани остали контакти**
   1. Забелешка о разговору председника Посланичке групе пријатељства са Бенелуксом Александра Мирковића и амбасадора Краљевине Холандије у Републици Србији Њ.Е. Мартјаном Елхерсмумом, у Београду, 12. маја 2025. године;
   2. Забелешка са састанка делегације Одбора за пољопривреду, шумарство и водопривреду са амбасадором Републике Кубе, одржаног 14. маја 2025. године.
5. **Разно**

НАПОМЕНА: Седница ће бити затворена за јавност, у складу са тачком 21. Одлуке Одбора за административно-буџетска и мандатно-имунитетска питања о поступању са тајним подацима, 21 број 02-2285/14.

Седница ће се одржати у згради Народне скупштине, Краља Милана 14, канцеларија 34, на првом спрату.

Моле се чланови Одбора да у случају спречености да присуствују седници Одбора, о томе обавесте своје заменике у Одбору.

ПРЕДСЕДНИК ОДБОРА

Mарина Рагуш с.р.